Document ID: 32007R1470

KOMISJONI MÄÄRUS (EÜ) nr 1470/2007,
13. detsember 2007,
millega muudetakse määrust (EMÜ) nr 1859/82, mis käsitleb aruandvate tootjate väljavalimist talumajapidamiste tulude kindlaksmääramiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, (1) eriti selle artikli 4 lõiget 4,
ning arvestades järgmist:
(1)
Komisjoni määruse (EMÜ) nr 1859/82 (2) I lisas on kindlaks määratud aruandvate tootjate arv piirkonniti.
(2)
Võttes arvesse muutusi Itaalia põllumajandusstruktuurides ning täiustatud statistiliste meetodite kasutust piirkonna, põllumajandusliku tootmise viisi ja talumajapidamise majandusliku suuruse alusel väljavalitavate tootjate arvu määratlemiseks, tuleks Itaalia aruandvate tootjate arvu piirkonna kohta kohandada sellisel viisil, et valim esindaks kõiki vaatlusega hõlmatavaid põllumajandusettevõtete liike paremini.
(3)
Võttes arvesse muutusi Poola põllumajandusstruktuurides ja vaatlusala stratifitseerimiseks kasutatavate põllumajandusliku tootmise viiside liigituste suurenenud arvu, tuleks Poola aruandvate tootjate arvu piirkonna kohta kohandada sellisel viisil, et valim esindaks kõiki vaatlusega hõlmatavaid põllumajandusettevõtete liike paremini.
(4)
Lähtuvalt komisjoni 13. detsembri 2007. aasta määrusest (EÜ) nr 1469/2007 (millega piirkondade loetelu osas muudetakse nõukogu määruse nr 79/65/EMÜ lisa), (3) mille kohaselt piirkonnad Entre Douro e Minho e Beira Litoral ja Trás-os-montes e Beira Interior ühendatakse üheks Norte e Centro piirkonnaks, tuleks kohandada Portugali aruandvate tootjate arvu piirkonna kohta.
(5)
Määrust (EMÜ) nr 1859/82 tuleks seetõttu vastavalt muuta.
(6)
Käesoleva määrusega ette nähtud meetmed on kooskõlas ühenduse põllumajandusaruandluse andmevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1859/82 I lisa muudetakse vastavalt käesoleva määruse lisale.
Artikkel 2
Käeolev määrus jõustub seitsmendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 2008. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. detsember 2007

Labels: 18
19
6